|  |  |  |  |
| --- | --- | --- | --- |
| logo1 | *Srednja škola Buzet* | | |
| 52420 Buzet, AntunaCerovca-Tončića 7 oib: 93755291191 | | |
| tel. 052/662-764, 662-707 fax 052/662-056GSM 091/526-0421 | | |
| e-mail: ss-buzet@ri.t-com.hr |  | http://www.ss-buzet.skole.hr |

KLASA: 400-02/24-01/01

URBROJ: 2106-24-24-3

Buzet, 29. listopada 2024.

**OBRAZLOŽENJE FINANCIJSKOG PLANA ZA 2025. GODINU**

**S PROJEKCIJAMA ZA 2026. I 2027. GODINU**

**Sažetak djelokruga rada**

Srednja škola Buzet javna je ustanova koja obavlja djelatnost srednjoškolskog odgoja i obrazovanja u skladu s aktom o osnivanju Škole i rješenjima ministarstva nadležnog za poslove obrazovanja.

Djelatnost Škole obuhvaća odgoj i obrazovanje te izvođenje programa srednjoškolskog obrazovanja mladeži i odraslih za stjecanje srednje i niže stručne spreme, programe osposobljavanja i usavršavanja za zanimanja te djelatnost autoškole. Djelatnost, odnosno programe, Škola ostvaruje na osnovi propisanog nastavnog plana i programa.

Poslovanje škole obavlja se temeljem Zakona o odgoju i obrazovanju u osnovnoj i srednjoj školi (˝Narodne novine˝ broj: 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 7/17., 68/18., 98/19., 64/20., 151/22.), Zakonu o strukovnom obrazovanju (˝Narodne novine˝ broj 30/09.,24/10.,22/13., 25/18., 69/22.), Državnom pedagoškom standardu srednjoškolskog sustava odgoja i obrazovanja (˝Narodne novine˝ broj: 63/08., 93/10), Pravilnika o načinu organiziranja i izvođenju nastave u strukovnim školama (˝Narodne novine˝ broj: 140/09., 130/20.), Odluke o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba srednjih škola i učeničkih domova u 2024. godini (˝Narodne novine˝ broj: 10/24.), te Odluke o kriterijima, mjerilima i načinu financiranja decentraliziranih funkcija srednjih škola i učeničkih domova za 2024. godinu (KLASA: 400-01/24-01/21 UR BROJ: 2163-01/3-24-6).

Redovno obrazovanje u školskog godini 2024./2025. organizirano je kroz trogodišnje strukovno obrazovanje (sektori strojarstvo i elektrotehnika) za 58 učenika, četverogodišnje strukovno obrazovanje (elektrotehnika) za 79 učenika, te program opće gimnazije za 66 učenika, što sveukupno obuhvaća 203 učenika.

            U Školi je zaposleno ukupno 38 radnika: dvadeset osam nastavnika, ravnateljica, tajnica, stručni suradnik psiholog, voditeljica računovodstva, domar/ložač centralnog grijanja, spremačice te voditelj predavač i instruktor vožnje u autoškoli. Zaposlena su još i tri vanjska suradnika (nastavnici, VSS/VŠS).

**Opći dio**

Prijedlog financijskog plana za razdoblje 2025.- 2027. izrađen je temeljem odredbi Zakona o proračunu („Narodne novine“, br. 144/21) i Uputa za izradu Proračuna Istarske županije za razdoblje 2025.-2027., a sastoji se od plana za proračunsku godinu 2025. i projekcija za 2026. i 2027. godinu.

Sukladno članku 38. Zakona o proračunu (Narodne novine br. 144/21) proračunski korisnici dužni su dostaviti prijedlog svojeg financijskog plana upravnom tijelu – Školskom odboru sukladno rokovima koje određuje Istarska županija. Prema Zakonu o proračunu prijedlog financijskog plana s pratećim projekcijama donosi se na drugoj razini računskog plana. Sadrži opći, posebni dio i obrazloženje financijskog plana.

Opći dio prijedloga financijskog plana sadrži sažetak (računa prihoda i rashoda, računa financiranja i preneseni višak), plan prihoda i rashoda, prihode i rashode po izvorima financiranja, rashode prema funkcijskoj klasifikaciji te račun financiranja.

U Financijskom planu Srednje škole Buzet prihodi za 2025. godinu iskazani su u ukupnom iznosu 1.277.060,00 eura, a rashodi u iznosu 1.288.350,00 eura i izdaci 1.910,00 eura.

Razlika između prihoda te rashoda i izdataka predstavlja tekući manjak koji iznosi 13.200,00 eura. Navedeni tekući manjak pokriva se planiranim donosom sredstava iz 2024. godine, a radi se o sredstvima vlastitih prihoda obrazovanja odraslih i autoškole koja omogućuju kontinuitet funkcioniranja ovih djelatnosti na početku iduće godine te manjim dijelom od donacija i prihoda grada Buzeta koji se također planiraju u cijelosti utrošiti iduće godine.

Projekcija prihoda te rashoda i izdataka za 2026. godinu iskazana je u visini 1.174.360,00 eura, te u istoj visini od 1.174.400,00 za 2027. godinu. U navedenim godinama nije planiran prijenos sredstava iz prethodne godine te su iskazani prihodi i rashodi i izdaci u ravnoteži.

Prihodi za 2025. godinu sastoje se od Pomoći iz inozemstva i od subjekata unutar općeg proračuna (račun 63) u visini 1.009.026,00 eura, a radi se većim dijelom o sredstvima Ministarstva znanosti, obrazovanja i mladih za isplatu plaća i drugih rashoda zaposlenika, zatim slijede prihodi po posebnim propisima (račun 65) u visini 4.500,00 eura, a radi se o sredstvima koja se ostvaruju sufinanciranjem učenika za troškove prijevoza za izvanučioničku nastavu, osiguranje učenika i slično.

Ostali prihodi (račun 66) planirani su u visini 125.478,27 eura, a radi se o vlastitim prihodima koje Škola ostvaruje kroz djelatnost obrazovanja odraslih, autoškolu i posredovanjem pri zapošljavanju učenika.

Prihodi iz nadležnoga proračuna za financiranje redovne djelatnosti (račun 67) planirani su u visini 138.055,73 eura, a radi se o sredstvima koje Istarska županija uplaćuje u obliku mjesečnih dotacija za pokriće materijalnih troškova i financijskih rashoda za redovito poslovanje, zatim stvarnih troškova za pokriće troškova energenata (el. energije, lož ulja), osiguranja imovine, naknade za prijevoz na posao zaposlenika te sistematskih pregleda zaposlenika, investicijsko održavanje kao i nenamjenskih sredstava za provođenje aktivnosti Zavičajne nastave.

Rashodi za 2025. sastoje se od Rashoda za zaposlene (račun 31) u visini 1.021.577,00 eura, materijalnih rashoda (račun 32) u visini 254.001,26 eura, financijskih rashoda (račun 34) u visini 1.530,00 eura, ostalih rashoda (račun 38) u visini 253,50 eura te rashoda za nabavu dugotrajne imovine (račun 42) u visini 10.988,24 eura. Sukladno uputama Istarske županije za izradu financijskog plana materijalni rashodi iz izvora decentralizacije i nenamjenskih sredstava planirani su na razini bilančnih prava iz 2024. godine te dobivenim limitima. Pojedini rashodi financirani iz nenamjenskih sredstava (izvor 11) sukladno navedenim uputama zasada nisu planirani (županijska natjecanja, kapitalna ulaganja).

**Posebni dio**

Posebni dio financijskog plana sastoji se od plana rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

Rashodi za 2025. godinu te za prateće projekcije za 2026. i 2027. godinu u Financijskom planu planirani su kroz šest programa:

* Program 2201 - Redovna djelatnost srednjih škola - Minimalni standard u visini 1.079.314,55 eura;
* Program 2301 - Programi obrazovanja iznad standarda u visini 155.709,47 eura za 2025. godinu;
* Program 2302 - Programi obrazovanja iznad standarda u visini 1.767,74 eura za 2025. godinu;
* Program 2402 – Investicijsko održavanje srednjih škola u visini 40.000,00 eura za 2025. godinu;
* Program 2404 – Kapitalna ulaganja u srednje škole u visini 4.220,00 eura u 2025. godini te
* Program 2406 - Opremanje u srednjim školama u visini 9.248,24 eura kroz sve tri naredne godine.

Programi su dalje Financijskim planom razrađeni kroz dvadeset aktivnosti te kroz osam izvora financiranja.

Financijski najznačajniji izvor financiranja je Ministarstva znanosti i obrazovanja za proračunske korisnike kojim se financiraju rashodi plaća i drugih rashoda za zaposlene, te materijalni rashodi (naknade zbog nezapošljavanja invalida) u visini 1.002.262,50 eura na aktivnosti A 220104 Plaće i drugi rashodi za zaposlene srednjih škola.

Iz decentraliziranih sredstava za srednje škole financiraju se aktivnosti A 220101 Materijalni rashodi srednjih škola po kriterijima u visini 20.909,52 eura - mjesečne dotacije Istarske županije te aktivnost A220102 Materijalni rashodi srednjih škola po stvarnom trošku u visini 56.142,53 eura - za naknade troškova prijevoza na posao, troškove energenata, sistematskih pregleda i osiguranja te rashodi na aktivnosti A240201 Investicijsko održavanje SŠ - minimalni standard u visini 40.000,00 eura.

Iz nenamjenskih prihoda i primitaka financiraju se Materijalni troškovi iznad standarda na aktivnosti A230101 u visini 17.519,44 eura, a isti se odnose na preostali dio naknade za prijevoz na posao te naknada za računalnu aplikaciju Uredsko poslovanje. Iz ovog izvora planirani su rashodi na aktivnosti A230184 Zavičajna nastava u visini 1.600,00 eura, rashodi na aktivnosti A230213 Fakultativni program: Škola i zajednica u visini 970,00 eura, rashodi na aktivnosti A230219 Uzorkovanje vode i izrada procjene rizika vodovodne mreže u visini 584,24 eura te rashodi za knjige na aktivnosti A240602 Opremanje biblioteke u visini 330,00 eura.

Iz izvora financiranja Vlastiti prihodi planirani su rashodi na aktivnostima A230115 Ostali programi i projekti u visini 995 eura, na aktivnosti A230116 Školski list, časopisi i knjige u visini 664,00 eura, na aktivnosti A230135 Školsko sportsko natjecanje u visini 333,90 eura, na aktivnosti A230140 Sufinanciranje redovne djelatnosti u visini 20.570,00 eura, na aktivnosti A230154 Dani otvorene nastave u visini 929,00 eura, aktivnosti A230169 Obrazovanje odraslih u visini 44.773,00 eura, aktivnosti A230174 Autoškole u visini 50.550,13 eura, na aktivnosti K240422 Nabava vozila za djelatnost autoškole u visini 4.220,00 eura te na aktivnosti K240601 Nabava školskog namještaja i opreme u visini 5.804,24 eura.

Iz izvora financiranja Grad Buzet za proračunske korisnike planirani su rashodi u visini 2.550,00 eura u okviru aktivnosti A2301140 Sufinanciranje redovne djelatnosti, a za podmirenje komunalne naknade i Sportsko školsko društvo te rashodi za nabavu dugotrajne imovine u visini 2.000,00 eura na aktivnosti K240601 Nabava školskog namještaja i opreme.

Iz izvora financiranja Ministarstva rada, mirovinskog sustava, obitelji i socijalne politike planirani su rashodi na aktivnosti A230209 Menstrualne higijenske potrepštine u visini 213,50 eura kroz sve tri godine.

Iz izvora financiranja Donacije za srednje škole planirani su rashodi na aktivnosti A230140 Sufinanciranje redovne djelatnosti u visini 7.300,00 eura, rashodi na aktivnosti A230135 školsko sportsko natjecanje u visini 1.625,00 eura te za nabavu dugotrajne imovine na aktivnosti K240601 Nabava školskog namještaja i opreme u visini 664 eura.

Iz izvora financiranja Ministarstva poljoprivrede za proračunske korisnike planirani su rashodi za aktivnost A230199 Školska shema voće u visini 1.800,00 eura u 2025. godini te u istoj visini u idućim godinama.

**1. NAZIV PROGRAMA : REDOVNA DJELATNOST SŠ – MINIMALNI STANDARD**

* 1. **AKTIVNOST A220101 Materijalni rashodi SŠ po kriterijima – minimalni standardi**

Materijalnim rashodima SŠ po kriterijima financiraju se tekući izdaci za redovno poslovanje i odvijanje nastave. Sredstva se osiguravaju iz decentraliziranih sredstava osnivača, a uplaćuju putem mjesečne dotacije. Visina dotacije određuje se prema broju učenika i razrednih odjeljenja. Sredstva se koriste za materijalne i financijske rashode, rashode za usluge te za tekuće održavanje škole kako bi se omogućilo nesmetano obavljanje nastavnog procesa.

* 1. **AKTIVNOST A220102 Materijalni rashodi SŠ po stvarnom trošku**

Materijalne rashode po stvarnom trošku financira Istarska županija prema kriteriju stvarnog izdatka, a sukladno Odluci o kriterijima, mjerilima i načinu financiranja decentraliziranih funkcija srednjih škola i učeničkih domova. Rashodi se odnose na troškove energenata (električne energije i lož ulja), osiguranje imovine, troškove prijevoza zaposlenika na posao te za sistematske preglede zaposlenika.

* 1. **AKTIVNOST A220104 Plaće i drugi rashodi za zaposlene srednjih škola**

Plaće i druge rashode za zaposlene srednjih škola financira Ministarstvo znanosti, obrazovanja i mladih. Aktivnost uključuje sredstva koja su potrebna za isplatu plaće zaposlenicima. Izračunava se na temelju broja zaposlenika, osnovice za obračun plaće i koeficijenta složenosti poslova koji su propisani. MZOM ujedno financira materijalna prava radnika koja su uređena kolektivnim ugovorima: Temeljnim kolektivnim ugovorom za javne službenike i namještenike i granskim kolektivnim ugovorom.

**CILJ USPJEŠNOSTI**

Provođenje mjera navedenih u Provedbenom programu Istarske županije za razdoblje 2022.-2025.godine, šifra mjere 2.1.2. Osiguranje i poboljšanje dostupnosti odgoja i obrazovanja djeci i roditeljima/starateljima i mjere 2.1.8. Osiguranje kvalitetnog odgojno obrazovnog kadra.

Cilj je ostvaren uspješnim provođenjem nastavnog procesa u primjerenim materijalno-tehničkim uvjetima. Kvalitetno obrazovanje i odgoj učenika ostvareno je kontinuiranim usavršavanjem nastavnika (seminari, stručni skupovi, sastanci županijskih stručnih vijeća) te podizanjem nastavnog standarda na višu razinu.

|  |  |  |  |  |  |  |
| --- | --- | --- | --- | --- | --- | --- |
| **Naziv prioriteta posebnog cilja/ mjere** | | **Planirana sredstva u Proračunu Istarske županije** | | | | |
| **Program u Proračunu**  **IŽ** | | **Poveznica na izvor fin. u Proračunu IŽ** | **Procijenjeni trošak provedbe mjere (EUR)** | |
| **2. PAMETNA REGIJA ZNANJA PREPOZNATLJIVA PO VISOKOJ KVALITETI ŽIVOTA, DOSTUPNOM OBRAZOVANJU I UKLJUČIVOSTI** | | | | | | |
| **2.1. Osiguranje visokih standarda i dostupnosti obrazovanja** | | | | | | |
| 2.1.2. Osiguranje i poboljšanje dostupnosti odgoja i obrazovanja djeci i njihovim roditeljima | 2201 Redovna djelatnost SŠ-Minimalni standard | | A220101; A220102; A220104 | | | 1.079.314,55 |
| 2.1.8. Osiguranje kvalitetnog odgojno -obrazovnog kadra i suradnje ključnih aktera |
| **UKUPNO** | | | | | | 1.079.314,55 |

**POKAZATELJI USPJEŠNOSTI**

Temeljem godišnjeg plana i programa rada realiziraju se predviđene aktivnosti. Jedan od pokazatelja uspješnosti je praćenje broja učenika koji su završili školu kao i njihova struktura uspjeha pri čemu na kraju školske 2023./2024. godine (uključujući dopunski rad i popravni ispit) od ukupno 179 učenika upisana u programe Škole, pozitivno su ocijenjena 177 učenika ili 98,88 %. Struktura općeg uspjeha je sljedeća: odličan uspjeh – 47 učenika ili 26,26 %, vrlo dobar –  97 učenika ili 54,19 %, dobar – 33 učenika ili 18,44 %, a 2 učenika ili 1,11 % nisu prošli razred.

|  |  |  |  |  |
| --- | --- | --- | --- | --- |
| **Pokazatelj rezultata** | **Početna vrijednost**  **2024.** | **Ciljna vrijednost**  **2025.** | **Ciljna vrijednost**  **2026.** | **Ciljna**  **vrijednost**  **2027.** |
| Provedba edukacija odgojno-obrazovnih djelatnika za stjecanje novih vještina i kompetencija | kontinuirano | kontinuirano | kontinuirano | kontinuirano |
| Broj učenika koji su uspješno završili školsku godinu | 177 | 203 | 203 | 203 |

1. **NAZIV PROGRAMA: PROGRAMI OBRAZOVANJA IZNAD STANDARDA**
   1. **AKTIVNOST A230101 Materijalni troškovi iznad standarda**
   2. **AKTIVNOST A230102 Županijska natjecanja**
   3. **AKTIVNOST A230115 Ostali programi i projekti**
   4. **AKTIVNOST A230116 Školski list, časopisi i knjige**
   5. **AKTIVNOST A230135 Školsko sportsko natjecanje**
   6. **AKTIVNOST A230140 Sufinanciranje redovne djelatnosti**
   7. **AKTIVNOST A230154 Dani otvorene nastave**
   8. **AKTIVNOST A230169 Obrazovanje odraslih**
   9. **AKTIVNOST A230174 Autoškola**
   10. **AKTIVNOST A230184 Zavičajna nastava**
   11. **AKTIVNOST A230199 Školska shema**

Aktivnosti u okviru Programa obrazovanja iznad standarda odnose se na financiranje dijela stvarnih troškova prijevoza zaposlenika na posao i troškova energenata, sudjelovanje škole u raznim programima i projektima, sudjelovanje na školskim sportskim natjecanjima i županijskim natjecanjima, osiguranje, podmirenje troškova nesmetanog poslovanja Škole i kvalitetniju realizaciju odgojno - obrazovnih zadataka; osiguranje odvijanja djelatnosti obrazovanja i usavršavanja odraslih, osiguranje odvijanja djelatnosti Autoškole, upoznavanje učenika sa životom i djelovanjem znamenitih buzetskih sugrađana, povijesti i običajima zavičaja, poticanje učenika na usvajanje zdravih prehrambenih navika te osiguranje higijenskih potrepština učenicama.

**CILJ USPJEŠNOSTI**

Provođenje mjera navedenih u Provedbenom programu Istarske županije za razdoblje 2022.-2025.godine, šifra mjere 2.1.2. Osiguranje i poboljšanje dostupnosti odgoja i obrazovanja djeci i roditeljima/starateljima.

Cilj uspješnosti ostvaren je sudjelovanjem učenika u uspješnom provođenju raznih projekata i aktivnosti, sudjelovanjem na sportskim i županijskim natjecanjima te postignutim dobrim rezultatima. Cilj uspješnosti djelatnosti Obrazovanja odraslih ostvaren je uspješnim završetkom polaznika srednjoškolskih programa obrazovanja odraslih, odnosno kod djelatnosti Autoškole uspješnim osposobljavanjem kandidata za vožnju. Škola nastoji omogućiti učenicima i polaznicima da razvijaju vještine i znanja potrebne za što lakše daljnje školovanje i pronalaženje radnog mjesta na tržištu rada.

|  |  |  |  |
| --- | --- | --- | --- |
| **Naziv prioriteta posebnog cilja/ mjere** | **Planirana sredstva u Proračunu Istarske županije** | | |
| **Program u Proračunu**  **IŽ** | **Poveznica na izvor fin. u Proračunu IŽ** | **Procijenjeni trošak provedbe mjere (EUR)** |
| **2. PAMETNA REGIJA ZNANJA PREPOZNATLJIVA PO VISOKOJ KVALITETI ŽIVOTA, DOSTUPNOM OBRAZOVANJU I UKLJUČIVOSTI** | | | |
| **2.1. Osiguranje visokih standarda i dostupnosti obrazovanja** | | | |
| 2.1.2. Osiguranje i poboljšanje dostupnosti obrazovanja djeci i roditeljima/starateljima | 2301 Program obrazovanja iznad standarda | A230101;  A230102;  A230115; A230116; A230135;  A230140;  A230154;  A230169;  A230174;  A230184;  A230199 | 155.709,47 |
| **UKUPNO** | | | 155.709,47 |

**POKAZATELJI USPJEŠNOSTI**

Kroz školsku godinu 2023/2024 naši su učenici sudjelovali na većem broju natjecanja na županijskoj razini, a pokazatelj uspjeha su ostvareni rezultati na natjecanjima.

Polaznici djelatnosti Autoškole uspješno su se osposobili za vožnju u odabranoj kategoriji vozila, a školska shema voća omogućila je učenicima zdravi obrok – svježe voće u cilju razvijanja zdravih prehrambenih navika i očuvanju zdravlja.

Pokazatelji rezultata za mjeru 2.1.2.:

|  |  |  |  |  |
| --- | --- | --- | --- | --- |
| **Pokazatelj rezultata** | **Početna vrijednost**  **2024.** | **Ciljna vrijednost**  **2025.** | **Ciljna vrijednost**  **2026.** | **Ciljna vrijednost**  **2027.** |
| Broj učenika kojima se sufinanciraju troškovi posebnog i javnog prijevoza | 49 | 62 | 62 | 62 |
| Broj učenika kojima je osigurano svježe voće | 170 | 203 | 203 | 203 |
| Broj polaznika koji su uspješno završili autoškolu | 50 | 55 | 55 | 55 |

1. **NAZIV PROGRAMA: PROGRAMI OBRAZOVANJA IZNAD STANDARDA**

**3.1. AKTIVNOST A230209 Menstrualne higijenske potrepštine**

**3.2. AKTIVNOST A230213 Fakultativni program: Škola i zajednica**

**3.3. AKTIVNOST A230219 Uzorkovanje vode i izrada procjene rizika vodovodne mreže**

Provođenjem programa A230209 Menstrualne higijenske potrepštine učenice će moći, u slučaju potrebe, zatražiti besplatne uloške. Za provođenje aktivnosti A230209 Menstrualne higijenske potrepštine visina sredstava je 213,50 eura.

Škola i zajednica (ŠiZ) fakultativni je predmet građanskog odgoja i obrazovanja u srednjim školama, osmišljen s ciljem promjene perspektive o građanskom odgoju i obrazovanju kroz približavanje škole zajednici i zajednice školi.

Uzorkovanje vode i izrada procjene rizika vodovodne mreže radi se za potrebe monitoringa kućne vodoopskrbne mreže potrošača te praćenje odgovarajuće kvalitete vode.

**CILJ USPJEŠNOSTI**

Provođenje mjera navedenih u Provedbenom programu Istarske županije za razdoblje 2022.-2025.godine, šifra mjere 2.1.2. Osiguranje i poboljšanje dostupnosti odgoja i obrazovanja djeci i roditeljima/starateljima.

Cilj uspješnosti ostvaren je sudjelovanjem učenika u uspješnom provođenju raznih projekata i aktivnosti, uspješnim dovršetkom provođenja Erasmus projekta, sudjelovanjem na sportskim i županijskim natjecanjima te postignutim dobrim rezultatima. Cilj uspješnosti djelatnosti Obrazovanja odraslih ostvaren je uspješnim završetkom polaznika srednjoškolskih programa obrazovanja odraslih, odnosno kod djelatnosti Autoškole uspješnim osposobljavanjem kandidata za vožnju. Škola nastoji omogućiti učenicima i polaznicima da razvijaju vještine i znanja potrebne za što lakše daljnje školovanje i pronalaženje radnog mjesta na tržištu rada.

|  |  |  |  |
| --- | --- | --- | --- |
| **Naziv prioriteta posebnog cilja/ mjere** | **Planirana sredstva u Proračunu Istarske županije** | | |
| **Program u Proračunu**  **IŽ** | **Poveznica na izvor fin. u Proračunu IŽ** | **Procijenjeni trošak provedbe mjere (EUR)** |
| **2. PAMETNA REGIJA ZNANJA PREPOZNATLJIVA PO VISOKOJ KVALITETI ŽIVOTA, DOSTUPNOM OBRAZOVANJU I UKLJUČIVOSTI** | | | |
| **2.1. Osiguranje visokih standarda i dostupnosti obrazovanja** | | | |
| 2.1.2. Osiguranje i poboljšanje dostupnosti obrazovanja djeci i roditeljima/starateljima | 2302 Program obrazovanja iznad standarda | A230209;  A230213;  A230219; | 1.767,74 |
| **UKUPNO** | | | 1.767,74 |

**POKAZATELJI USPJEŠNOSTI**

Provođenjem programa A230209 Menstrualne higijenske potrepštine učenice će moći koristiti besplatne uloške. Učenici će pohađanjem fakultativnog programa Škola i zajednica učiti prepoznavati, analizirati i kritički promišljati o složenim uzrocima i posljedicama pojava i problema u svojoj lokalnoj zajednici.

Pokazatelji rezultata za mjeru 2.1.2.:

|  |  |  |  |  |
| --- | --- | --- | --- | --- |
| **Pokazatelj rezultata** | **Početna vrijednost**  **2024.** | **Ciljna vrijednost**  **2025.** | **Ciljna vrijednost**  **2026.** | **Ciljna vrijednost**  **2027.** |
| Broj učenika koji pohađaju ŠiZ | 0 | 6 | 10 | 10 |

1. **NAZIV PROGRAMA: INVESTICIJSKO ODRŽAVANJE SREDNJIH ŠKOLA**

**3.1. AKTIVNOST A240201 Investicijsko održavanje SŠ- minimalni standard**

Istarska županija kao osnivač financira rashode za tekuće i investicijsko održavanje i hitne intervencije sukladno Odluci o kriterijima, mjerilima i načinu financiranja decentraliziranih funkcija srednjih škola i učeničkih domova.

**CILJ USPJEŠNOSTI**

Cilj uspješnosti je osigurati nesmetan, kvalitetan i siguran rad školske ustanove.

|  |  |  |  |
| --- | --- | --- | --- |
| **Naziv prioriteta posebnog cilja/ mjere** | **Planirana sredstva u Proračunu Istarske županije** | | |
| **Program u Proračunu**  **IŽ** | **Poveznica na izvor fin. u Proračunu IŽ** | **Procijenjeni trošak provedbe mjere (EUR)** |
| **2. PAMETNA REGIJA ZNANJA PREPOZNATLJIVA PO VISOKOJ KVALITETI ŽIVOTA, DOSTUPNOM OBRAZOVANJU I UKLJUČIVOSTI** | | | |
| **2.1. Osiguranje visokih standarda i dostupnosti obrazovanja** | | | |
| 2.1.1. Izgradnja, rekonstrukcija, dogradnja i opremanje osnovnih i srednjih škola te učeničkih domova | 2402 Investicijsko održavanje srednjih škola; | A240201 | 40.000,00 |
| **UKUPNO** | | | 40.000,00 |

**POKAZATELJI USPJEŠNOSTI**

Mjere 2.1.1. (Izgradnja, rekonstrukcija, dogradnja i opremanje osnovnih i srednjih škola te učeničkih domova) iz Provedbenog programa Istarske županije 2022.-2025. sa ciljem osigurati nesmetan, kvalitetan i siguran rad školske ustanove.

Uspješno je pregrađena jedna učionica za potrebe održavanja nastave.

Pokazatelji rezultata za mjeru 2.1.1.:

|  |  |  |  |  |
| --- | --- | --- | --- | --- |
| **Pokazatelj rezultata** | **Početna vrijednost**  **2024.** | **Ciljna vrijednost**  **2025.** | **Ciljna vrijednost**  **2026.** | **Ciljna vrijednost**  **2027.** |
| Broj izgrađenih, dograđenih, rekonstruiranih, adaptiranih i/ili, saniranih zgrada osnovnih i srednjih škola te učeničkih domova | 1 | 1 | 1 | 1 |

1. **NAZIV PROGRAMA: KAPITALNA ULAGANJA U SREDNJE ŠKOLE**

**4.1. AKTIVNOST K240422 Nabava vozila za djelatnost autoškole**

U okviru ove aktivnosti planirana je nabava novog vozila za provođenje obuke kandidata za B kategoriju vozila za djelatnost autoškole.

**CILJ USPJEŠNOSTI**

Cilj uspješnosti je osigurati nesmetano odvijanje djelatnosti autoškole sukladno važećim propisima.

|  |  |  |  |
| --- | --- | --- | --- |
| **Naziv prioriteta posebnog cilja/ mjere** | **Planirana sredstva u Proračunu Istarske županije** | | |
| **Program u Proračunu**  **IŽ** | **Poveznica na izvor fin. u Proračunu IŽ** | **Procijenjeni trošak provedbe mjere (EUR)** |
| **2. PAMETNA REGIJA ZNANJA PREPOZNATLJIVA PO VISOKOJ KVALITETI ŽIVOTA, DOSTUPNOM OBRAZOVANJU I UKLJUČIVOSTI** | | | |
| **2.1. Osiguranje visokih standarda i dostupnosti obrazovanja** | | | |
| 2.1.1. Izgradnja, rekonstrukcija, dogradnja i opremanje osnovnih i srednjih škola te učeničkih domova | 2404 Kapitalna ulaganja u srednje škole; | A240422 | 4.220,00 |
| **UKUPNO** | | | 4.220,00 |

**POKAZATELJI USPJEŠNOSTI**

Broj kandidata koji su uspješno završili programe osposobljavanja vožnje u odabranoj kategoriji vozila.

Pokazatelji rezultata za mjeru 2.1.1.:

|  |  |  |  |  |
| --- | --- | --- | --- | --- |
| **Pokazatelj rezultata** | **Početna vrijednost**  **2024.** | **Ciljna vrijednost**  **2025.** | **Ciljna vrijednost**  **2026.** | **Ciljna vrijednost**  **2027.** |
| Broj kandidata koji su uspješno položili vozački ispit | 50 | 55 | 55 | 55 |

1. **NAZIV PROGRAMA: OPREMANJE U SREDNJIM ŠKOLAMA**

**5.1. AKTIVNOST K240601Školski namještaj i oprema**

**5.2. AKTIVNOST K240602 Opremanje biblioteke**

U okviru ovih aktivnosti planirana je nabavu opreme i namještaja za učionice, radionice i ostale prostorije u školi radi poboljšanja uvjeta i kvalitete rada u skladu s financijskim mogućnostima. Ujedno je planirana nabava knjiga - lektira za knjižnicu.

**CILJ USPJEŠNOSTI**

Cilj programa je opremanje nastavnika, djelatnika i učenika potrebnom opremom za izvođenje nastave te poboljšanje materijalnih uvjeta za izvođenje nastave.

|  |  |  |  |
| --- | --- | --- | --- |
| **Naziv prioriteta posebnog cilja/ mjere** | **Planirana sredstva u Proračunu Istarske županije** | | |
| **Program u Proračunu**  **IŽ** | **Poveznica na izvor fin. u Proračunu IŽ** | **Procijenjeni trošak provedbe mjere (EUR)** |
| **2. PAMETNA REGIJA ZNANJA PREPOZNATLJIVA PO VISOKOJ KVALITETI ŽIVOTA, DOSTUPNOM OBRAZOVANJU I UKLJUČIVOSTI** | | | |
| **2.1. Osiguranje visokih standarda i dostupnosti obrazovanja** | | | |
| 2.1.1. Izgradnja, rekonstrukcija, dogradnja i opremanje osnovnih i srednjih škola te učeničkih domova | 2406 Opremanje u srednjim školama | K240601;  K240602 | 9.248,24 |
| **UKUPNO** | | | 9.248,24 |

**POKAZATELJI USPJEŠNOSTI**

Realizirana je nabava školskih stolova i klupa te školskih ploča za potrebe održavanje nastave, zatim garderobnih ormara, klima uređaja te dva projektora. Također nabavljeni su novi lektirni naslovi za školsku knjižnicu.

Pokazatelji rezultata za mjeru 2.1.1.:

|  |  |  |  |  |
| --- | --- | --- | --- | --- |
| **Pokazatelj rezultata** | **Početna vrijednost**  **2024.** | **Ciljna vrijednost**  **2025.** | **Ciljna vrijednost**  **2026.** | **Ciljna vrijednost**  **2027.** |
| Broj osnovnih i srednjih škola te učeničkih domova za koje je izvršena nabava namještaja i opreme | 1 | 1 | 1 | 1 |
| Broj osnovnih i srednjih škola uključenih u projekt e-škole | 1 | 1 | 1 | 1 |
| Opremanje školske knjižnice lektirom | kontinuirano | kontinuirano | kontinuirano | kontiniurano |

**RAVNATELJICA**

**Margareta Gumilar, prof.**